شەفەق نیوز/ پۆلیس کەنەدا دوو چەکدار لەناو تەقەکردنیگ کوشت، ئەوەیش لەلای بانکیگ لە ناوچەی کۆلۆمبیای بەریتانی، هەمیش بویە هووکار زەخمداری شەش ئەفسەر، وماڵەیل نزیک شوینەگە چووڵ کریان، هەنای بومبیگ پەیا کردن.
دەسەڵاتەیل یاسایی وتن: ئەندامەیل تیم بەرسف زوینە رەسینە شوینەگە لە بانک مونتريال لە سانیتش، لە دوورگەی فانکوڤەر، نزیک سنوورەگە وەگەرد واشینتۆن ئەمریکا.
پۆلیس شار سانيتش لە کۆلومبیای بەریتانیا لە بەیاننامیگ لەبان ئەنتەرنێت وت: هیمان رویداوەگە وەردەوامە لەسای هەسی خەسیگ لەلایەن پۆلیس لە ناوچەگە.
وتیش: ماڵ و کۆمپانیایل نزیک شوین رویداوەگە چووڵ کریان، لەوەر ئەوە ک گومان لە بومبیگ لەناو ماشین توومەتبارەیل هەس.
دین دوسی فەرماندەی پۆلیس سانيتش لە کۆنگرەیگ رووژنامەوانی وت: دوو پاو چەکدار بوین، و قەڵغان گولوبەن لەوەریان بویە، وتیش؛ هویچ زانیارییگ زیاتر لەبانیان نیەزانێد.
